ՀԵՌՈՒՍՏԱՑՈՒՅՑՈՎ նորությունները դիտելիս հավանաբար մտածում ես, թե ուր է ընթանում այս աշխարհը։ Ողբերգական դեպքերն այնքան անսպասելի են լինում, որ ոչ ոք չի կարող նախապես իմանալ, թե վաղվա օրը ինչ կբերի իր հետ (Հակոբոս 4։14)։ Մինչդեռ Եհովան գիտի, թե ինչ է սպասում մեզ ապագայում (Եսայիա 46։10)։ Դեռ շատ վաղուց Աստվածաշունչը նախագուշակել է ոչ միայն մեր օրերում տեղի ունեցող աղետալի դեպքերի մասին, այլև այն հիանալի իրադարձությունների, որոնք կատարվելու են մոտ ապագայում։